
Rebolusyon ang solusyon sa nagasingki 
nga krisis nga tuga sang pagginahom 
sang imperyalismong US 


SA LAPIT DUHA KA TUIG nga ilehitimo nga 
paghari, nangin tampad nga papet sang imperya- 
lismong US si Marcos Jr. Gintukod niya ang isa ka 
pasista kag mahuyang nga neokolonya nga na- 
gagamit sang terorismo sang estado agud ipabilin 
kag dugang pasangkaron ang pagpatuman sang 
neoliberal nga mga polisiya pang-ekonomiya sa 
pungsod Pilipinas. 

Ang mga neoliberal nga mga palisiya nga ini 
naglakip sa pagpanubo sa sweldo, pagguba sa se- 
guridad sang trabaho, pagbuhin sa mga buhis 
sang mga dalagku nga dumuluong nga korporasyon, 
pagliberalisa sang negosyo kag kapital, pagpri- 
batisa sang maganansyahan nga mga pangpub- 
liko nga pagkabutang, pagdula sa mga regulasyon 
nga nagaamlig sa pagpangabudlay, kababainhan 
kag sa kinaiyahan, kag pagbutang sa ekonomiya 


sang Pilipinas idalum sa kontrol sang mga dumu- 
luong nga monopolyo nga korporasyon. Resulta 
sini ang pagkawasak sa lokal nga produktibong 
pwersa, pagdingot sa pumuluyo sang ila kagam- 
itan sang produksyon ilabi na ang duta, kag 
paghuyang sa lokal nga ekonomiya. 

Ginapabugal ni Marcos Jr ang pag-uswag sang 
ekonomiya sang Pilipinas paagi sa iya paglagaw- 
lagaw sa nagkalain-lain nga mga pungsod para sa 
mga "kasugtanan pang-ekonomiya" nga nagapabakud 
pa sa mga iskema sang liberalisasyon, pribati- 
sasyon kag deregulasyon. Sa pihak nga bahin, 
hungod niya nga ginaguba ang kabuhi kag pa- 
langabuhian sang kadam-an sang pumuluyong 
Pilipino--ang mga mangunguma kag mamumugon. 

Ang mga mersenaryong Armed 
Forces of the Philippines (AFP) 
kag Philippine National Police (PNP) 
ang nagapasiguro nga wala sang 
magpamalabag sa pagpatuman 
sang interes sang imperyalismong 
US kag mga kaalyado sini nga 
gamhanan nga mga pungsod. 

Katalagman ang dala sang 
neoliberal nga mga proyekto sa 
pumuluyo kag kinaiyahan. Sa isla 
sang Negros, gintabog sang mga 
makahalalit nga mina sa Sipalay 
City, Negros Occidental kag sa 
Santa Catalina, Negros Oriental 
ang mga komunidad sang mangu- 
nguma agud magpangita sang mga 
malahalon nga mga minerales. 
Sa madugay na nga eksperyen- 
sya sang mga mangunguma nga 
biktima sang mga dalagku nga 
kompaniya sang mina, tungod 
sang makahalalit nga mina naguba 
ang sadto matambok nga ka- 
dutaan, nadula ang mga lasang 
kag nangin higko kag tinaon ang 
mga kasapaan. Ang madamu nga 
proyekto sang quarry sa bilog 
nga isla sang Negros nagwasak 
man sa mga suba kag nagresulta 
sa mabaskog nga pagbaha. 

Ang reklasipikasyon kag pag- 
kumbertir sang gamit sang duta 
halin sa agrikultural pakadto sa 
komersyal nga gamit, solar farms, 
eko-turismo, mga plantasyon sang 
mga pang-eksport nga tanom kag 
iban pa nga indi produktibo nga 
gamit nagtuga man sang lapna- 
gon nga pag-agaw sang duta sang 
mga mangunguma kag pagguba 
man sa ila nga palangabuhian. 

Ang plantasyon sang oil palm 
sa Candoni, Negros Occidental 
nagatulod sa mga mangunguma 

nga magbiya sa pagtanom sang 
humay kag mais kabaylo ang oil 
palm. Nagapromisa sang dako nga 
ganansya sa mga mangunguma 
apang sa likod sini ang bangkarote 
nga bwasdamlag kag indi na ma- 
puslan nga duta. Samtang, gina- 
tumod sang Tamlang Valley Zone 
of Peace ang linibo nga ektarya 
sang kalasangan sa banwa sang 
Santa Catalina kag mga kaiping 
nga banwa para sa eko-turismo 
kag operasyon sang mina nga ma- 
gaapekto man sa madamu nga 
mga komunidad sang mangu- 
nguma kag tumandok. 

Ang mga proyekto sang rek- 
lamasyon sa mga sentro nga syu- 
dad sang isla (Bacolod City sa 
Negros Occidental kag Dumaguete 
City sa Negros Oriental) magapa- 
layas sa tignapulo ka libo nga mga 
Negrosanon kag magaguba sa mga 
baybay kag dagat nga ginasa- 
ligan sa palangabuhian sang mga 
mangingisda kag puluy-an sang 
madamu nga mga kabuhi sa ida- 
lom sang dagat. Dugang pa, ka- 
sugpon sa plano nga Super City 
sa Bacolod ang pribatisasyon kag 
komersyalisasyon sang mga ser- 
bisyo publiko kaangay sang tubig, 
kuryente kag "modernisasyon" 
sang pangpubliko nga transpor- 
tasyon. Ang PUV modernization 
program nga padayon nga gina- 
away sang mga magagmay nga 
opereytor kag mga drayber ang 
lubos nga kontra-pigado kag pabor 
sa mga dalagku nga negosyo. 

Partikular nga madugay na 
nga palas-anon sang pumuluyo sa 
Negros ang mapiguson kag mahi- 
muslanon nga sistema sa mono- 
crop nga ekonomiya sang kalamay. 
Dugang pa ini nga ginapuga ang 
mga mangunguma kag mamu- 


"Paghimakas Kasa: 


AA AA HUNYO 2024 


mugon sa katubhan paagi sa 
importasyon sang linibo-libo nga 
tonelada sang kalamay kag pag- 
tipon sang mga kartel sang mga 
sinako nga kalamay agud mani- 
obrahon ang presyo sini sa 
merkado nga nagatuga sang indi 
malubad nga krisis. 

Ginapaantus sang mga na- 
sambit nga mga neoliberal nga 
tinutuyo ang pumuluyo sa Negros, 
sa kasyudaran man ukon sa ka- 
umhan. Ang terorismo sang estado 
nga nagtuga sang indi maisip nga 
mga paglapas sa tawhanon nga 
kinamatarung ang nagadul-ong 
sa mga neoliberal nga proyekto 

Nagapasalamat ang Ang Paghimakas sa : 
mga kontribusyon agud mangin : 
madinalag-on ang ini nga isyu. Sa i 
pagpauswag sang aton Ang Paghimakas, : 
ginapangabay sa tanan nga bumalasa i 
nga padayon nga mag-amot sang mga ' 
balita, piktyur, istorya kag iban pa nga į 
sinulat. Nagapangayo man kami sang | 
inyo mga suhestyon kag komentaryo 
paano pa gid ini pauswagon. 


I angpaghimakas@protonmail.com : 


WW) negrosrevportal.wordpress.com 


Mapait nga pagtrabaho sa matam-is nga kalamay, p3 . SPLIT program: Pag- 
bungkag sang paghiliusa sang mangunguma, p5 . Oil palm, bangungot sang 
mga mangunguma, p6 . Solusyon sa madamo nga "syon", p7 e Pagkutkot sang 
minahan sa kabukiran, pagkutkot sang lulubngan sang mga Negrosanon, p8 . 
Ang kamatuoran sa likod sang reklamasyon: pagdingot sa kabuhi kag mga 
pangabuhian, p10 . Peke nga kauswagan sa "Super City", p12. 
Neoliberalismo: kontrata nga magapatay sa tawo!, p13 

Mapait nga pagtrabaho sa matam-is nga kalamay 


ALAS KWATRO PA LANG SANG 
aga nagamata na si Tatay Romeo, 
66 anyos nga taga-Cadiz City, 
agud mag-andam para sa bug-os 
nga adlaw nga pagtapas kag pag- 
karga sang tubo. Pareho man nga 
oras nga magbangon si Nalay 
Celia, 52 anyos, para maka-pre- 
parar sa pagpang-arima (pag-as- 
ayn sang klase sang trabaho sa 
kampo kag lugar nga obrahan). 
Mangape, magtimo sang dyutay 
kag magseguro sang balon para 
sa ulan-init nga trabaho. Tagsa- 
tagsa sa ila kinahanglan nga ara 
na sa ulobrahan alas sais sang 
aga. 

Kilala ang isla sang Negros sa 

ilabi na sa kaumhan. 

Ang kampanya sa pagpanum- 
po kag kontrarebolusyon sang AFP, 
PNP kag National Task Force 
(NTF)-Elcac, kaangay sang neo- 
liberalismo, nagasabwag sang wala 
tupong nga halit sa pumuluyo 
paagi sa mga air strike, pagpa- 
momba, istraping, pagmasaker kag 
pagpatay, pagtortyur, iligal nga 
pag-aresto, pagpangawat, pag- 
panunog sa mga kakahoyan, kag 
iban pa. Tuyo sini nga pahipuson 
ang paghimakas sang pumuluyo 
para sa ila kinamatarung kag 
pagtabog sa pumuluyo para hil- 
way ang pagsulod sang mga ne- 
gosyo sang dalagku nga agalon 
mayduta kag dalagku nga kom- 
prador kahimbon ang mga du- 
muluong nga mga korporasyon. 

Tungod sini, kinahanglan ang 
kolektibo nga pagpamatok sang 
pumuluyong Negrosanon sa mga 
neoliberal nga atake sa isla sang 
Negros. Dapat padayon nga puka- 


won, organisahon kag pahulagon 
ang linibo ka mga mangunguma 
kag mamumugon sa uma, mamu- 
mugon sa industriya, mangingisda, 
tawong simbahan, tagsakdag sang 
kinaiyahan kag tawhanon nga ki- 
namatarung, imol nga taga-syu- 
dad, manugbaligya, drayber, pa- 
matan-on, propesyunal kag iban 
pa nga mga apektado nga sektor 
agud indi magmadinalag-on ang 
tinutuyo sang imperyalista nga 
kawaton ang manggad sang pung- 
sod kag palalaon ang dunot nga 
mala-kolonyal kag mala-pyudal nga 
sistema. Ang mga kontra-pyudal 
kag ekonomiko nga mga kampanya 
kinahanglan man nga maangot 
kag mapataas upod ang kontra- 
pasista kag kontra-imperyalista 
nga mga kampanya para pasing- 
kion ang inaway batok sa todo- 
todo nga atake sang papet kag 
pasista nga rehimen Marcos Jr. 
Dapat mas pabakuron pa sang 
New People's Army ang determi- 
nasyon nga paduguon ang kaaway 
paagi sa libo-libo nga pilas sa 


lawas kag talagsa nga lampos sa 
ulo agud mapunggan ang pagsu- 
lod sang mga dumuluong kag lokal 
nga dalagku nga mga kompanya 
sa mga militarisado nga mga lugar. 
Armasan ang mga Pulang hanga- 
way indi lang sang pusil, kundi sang 
kapasidad sa wala untat kag wala 
sang kakapoy nga rebolusyonar- 
yong propaganda kag pag-or- 
ganisa agud ituon ang kaakig 
sang pumuluyo sa pagdagsa sa 
AFP kag PNP sa kaumhan. 

Kinahanglan matipon ang ku- 
sog sang mga masa kag tanan 
nga pumuluyong pigos kag gin- 
himuslan para sa pagsulong sa 
rebolusyon kag pag-angkon sa 
pungsodnon kag katilingbanon 
nga kahilwayan. Ang rebolusyon 
lamang ang matuod kag pang- 
malawigon nga solusyon sa naga- 
singki nga krisis pang-ekonomiko, 
pulitikal, pangmilitar kag kultural 
nga tuga sang pagginahom sang 
imperyalismong US sa pungsod 
kakonsabo ang lokal nga nagahari 
nga sahi. HF 

iya kali-dad kag katam-is nga 
kalamay gikan sa 62% nga ka- 
dutaan sa bug-os nga isla nga 
ginatamnan sang tubo nga naga- 
amot sang malapit sa 70% sa 
bug-os nga produksyon sang 
kalamay sa Pilipinas. 

Sa sobra ka peligroso nga 
bug-os nga adlaw nga pagkarga- 
tapas ni Tay Romeo, ginapa- 
pakyaw lang sang agalon ang pag- 
patrabaho sa upod sa ka-grupo 
niya nga tapasero sa P190 matag 
tonelada. Maayo kon milling sea- 
son kay makabahin siya sang 
2,000 kada semana, apang ka- 
tunga na lang sini kon sira-galing 
gikan sa pakyaw nga pagtrabaho, 
upod na ang pag-guna. 

"Kon sa amon panginahang- 
lanon lang kada semana, kulang 
gid kon i-badyet ang amon sweldo, 
makapiyan-piyan lang kami sang 
galastuhan kon makakuha na sang 
pensyon," siling ni Tay Romeo sa 
pagsuma niya sang iya galastuhan 
sa sulod-balay. Kada semana 
nagagahin siya sang P500 para 
sa bugas, P350 para sa isda kag 
uga, P200 para sa iban pa nga 
kinahanglanon, P1,000 para sa 
allowance sang duha ka kolehiyo 
niya nga anak nga ginapa-eskwela 
sang iya kaliwat, kag magtipon 
sang P500 para sa bulanan nga 
badyet sa bayad sa kuryente. 

Retirado na sa papel si Tay 
Romeo sa iya pagtrabaho sa 
katubuhan gikan pa sang 15 anyos 
siya. Suwerte kon lantawon si 
tatay kay isa siya sa may be- 
nepisyo nga SSS kag karon kada 
bulan makabaton na siya sang 
P3,000 kada bulan nga SSS pen- 
sion, apang tungod wala sang 
duta nga matalauma, napilitan 
siya nga magpadayon sa pag- 
tapas-karga para mabuhi ang 
iya pamilya. 

Sa iban nga bahin sang isla 
sa Negros sa banwa sang Toboso, 
gina-agwanta ni Nanay Celia ang 
P150 nga inadlaw nga sweldo sa 


........ 


tatlo ka oras nga pagtrabaho sa 
katubohan. Sa anum ka adlaw 
kada semana nga pagtrabaho, 
indi kaabot sa P1,000 ang iya 
sweldo. 

"Kon wala pa nagpasaka si 
Tim Ballesteros sang P15 sa inad- 
law halin sang ginsunog sang mga 
NPA ang iya mga trak (sadtong 
Enero 2023), wala pa ginpa- 
sakaan ang amon nga sweldo," 
pagpaambit ni Nay Celia. Si Tim 
Ballesteros ang nagapanguna nga 
asyendero-kumprador sa norte 
nga bahin sang Negros kag ang 
nagadikta sa paswelduhanay kag 
pagpadalagan sang trabaho sa 
katubohan. 

Kabahin si Tay Romeo kag 
Nay Celia sa ginabana-bana nga 
380,000 ka mga mamumugon sa 
katubohan sa isla sang Negros. 
May lain pa nga 18,000 ka ma- 
mumugon sa sentral sa isla nga 
nagkatag sa 12 (sa 27 sa bilog 
nga Pilipinas) ka mga galingan 
sang tubo. 

Isa sa mga mamumugon sa 
sentral si Berting, 39 anyos nga 
taga-Toboso. 'Hooker' siya sa 
transloading diin idiskarga niya 
ang tubo gikan sa trak kag ikarga 
sa hauler para ibyahe ang tubo 
padulong sa mga galingan. Gina- 
panag-iyahan sang pinakadako 
nga sentral sa bug-os nga Asya, 
ang Victorias Milling Corporation 
(VMC), ang transloading nga iya 
ginatrabahuan, apang pakyaw 
gihapon ang swelduhanay sa P5 
kada tonelada. Sa 20 ka tuig niya 
nga pagtrabaho bilang 'hooker', 
kaisa lang siya napasakaan sang 
sweldo sadtong 2012: sobra de- 
kada na ang nag-agi nga ginpa- 
sakaan sang P1 kada tonelada 
ang pagdiskarga-karga sang tubo. 

"Kaswal lang man gihapon 
kami, wala sang regular nga hooker 
ako nga nahibaluan diri sa Toboso. 
Pwerti ka init ukon mabasa kami 
sang ulan kay hawanan baya na 
ang mga transloading," siling ni 
Berting. Tungod indi regular nga 
mamumugon si Berting, wala siya 

sang may ginabaton nga mga be- 
nepisyo pareho sang SSS kag 
13th month pay. Makadala lang 
sang P5,000 kada kinsenas si 
Berting sa iya pamilya. 

Pwerti ka peligroso ang tra- 
baho sang mga hooker, pareho 
ni Berting. Gatagiti ang adlaw 
kon init, pwerti ka danlog sang 
damyo (hagdanan) kag tubo kon 
tig-ululan. Wala sang ginahatag 
nga uniporme ukon bisan ano 
nga proteksyon ang kumpanya 
para sa ila. 

Sa asud-asud nga pagsaka 
sang presyo sang mga balaklon, 
wala sang nagakaigo nga pag- 
pasaka sang sweldo ang madawat 
sang mga mamumugon sa kaum- 
han man ukon sa pabrika. "Ki- 
nahanglan nga maghiusa ang 
mga katawhan para masolbar 
ang problema kag krisis, pareho 
sang mahal nga balaklon kag 
kinahanglanon nga mapasakaan 
ang sweldo," ang hambal ni Nay 
Celia. Sa pamangkot kon ano 
ang kinahanglanon subong sang 
mga mamumugon, nagsabat si 
Berting, "pasakaan ang sweldo, 
inang may SSS." Pangabuhian 
ang singgitan ni Tay Romeo, "duta 
nga ulumhan kag nagakaigo nga 
sweldo-benepisyo para mabuhi 
sang husto nga wala sang gutom." 

Gintumod man ni Tay Romeo 
nga ang sistema nga pakyaw 
amo ang kabangdanan nga gamay 
lang ang ila sweldo. "Indi ma- 
katarungan ang pagpalakat sa 
asyenda, ilabi na ang yara sa 
kontraktor nga pagpatrabaho, 
kalabanan pakyaw lang ang amon 
matrabaho. Gamay lang nga swel- 
do ang amon makuha kada se- 
mana," panapos ni Tay Romeo. 

Sila ni Tatay Romeo, Nanay 
Celia kag Berting ang pipila sa 
mga nagapabalhas kag naga- 
hatag sang ila kusog pangabud- 
lay para makahimo sang kalamay 
nga makapatam-is sa pagkaon 
kag ilimnon sang katawhan, apang 
ang ila kabuhi nga nahigot sa 
katubohan, pwerti kapait. fF 

Pagbungkag sang 
paghiliusa sang 


mangunguma 


SA PAGLINGKOD SA PODER NI 
Marcos Jr, ginpasiguro niya ang 
pagpaduso sang mga neoliberal 
nga mga polisiya sa Pilipinas sa 
dikta sang imperyalistang US. Sa 
hambalanon sang kadutaan, lubos 
nga gina-implementar sang rehi- 
men Marcos II ang Support to 
Parcelization of Land for Indi- 
vidual Titling (SPLIT) nga gin- 
pondohan sang World Bank. 
Gingamit sang iya rehimen ang 
SPLIT nga programa agud matip- 
lang ang mga mangunguma kag 
maagaw ang ila mga kadutaan. 
Bangud sini, mahapos nga ma- 
kambyo ang pagpanag-iya sini halin 
sa mga mangunguma pakadto sa 
mga agalon mayduta kag sa mga 
dalagku komprador burgesya. 
Sadtong 2020, ginsugdan sa 
pag-implementar sang Department 
of Agrarian Reform (DAR) ang 
SPLIT nga programa. Ginpundo- 
han ini paagi sa isa ka loan sa 
World Bank sa bili nga P20.4 
bilyon. Tinutuyo sa programa 
sang SPLIT nga lubos nga du- 
laon ang Collective Certificate of 
Land Ownership Award (CCLOA) 
nga gina-uyatan sa mga agrarian 
reform beneficiaries (ARBs) pa- 
kadto sa indibidwal nga pag- 


panag-iya. Ginpasalig man sang 
DAR nga sa pag-indibidwalisa 
sang titulo, mas may ara kase- 
gurohan ang mga ARB nga ma- 
kapanag-iya sang duta kag mas 
mapauswag ang ila nga panga- 
buhian sa pagpanguma. 

Gintarget sang DAR nga ma- 
indibidwalisa ang 139,000 ka 
CCLOA halin tuig 2020 hasta 
2024 kag may plano pa nga 
maglawig ini sa masunod nga duha 
ka tuig. Nagasakop ini sang 1.4 
milyones ka ektaryas sang ka- 
dutaan nga may 1.1 ka milyones 
nga mga ARB sa 77 ka mga 
probinsya. Trese porsyento man 
sini ang ara sa Western Visayas. 

Sa isla sang Negros, ang 
DAR ara na sa proseso sang 
pag-validate sang mga CCLOA 
sa mga ARB kag pagkatapos 
sini, amo na ang pagtunga sa 
mga CCLOA. May opisina man 
nga gintukod ang DAR agud ma- 
pasiguro ang implementasyon 
sang SPLIT. 

Apang para kay Tatay Kulas, 
isa ka ARB sa Himamaylan City, 
Negros Occidental, nadismaya siya 
sa proyekto sang SPLIT sa DAR. 
"Ang mga ara sa gahum ang 
naghimo sang mga laye kag prog- 

rama nga wala sang paglantaw 
kon ano ang matuod nga prob- 
lema namon. Ang proyekto sang 
SPLIT indi mangin sulbad sa 
amon gin-antus sa subong ilabi 
nga mahal na ang abono kag 
pestisidyo, barato ang pagbakal 
sang amon mga produkto kag 
kulang ang subsidyo para sa El 
Niño," siling ni Tatay Kulas. 

Nagtuga man sang kahadlok 
kay Nanay Letty sang Kabankalan 
City, Negros Occidental ang gin- 
hambal sang Municipal Agrarian 
Reform Officer sang DAR nga 
kon indi siya magpasugot nga 
magpaidalom sa SPLIT, ang iya 
ngalan indi na malakip sa ma- 
hatagan sang indibidwal nga 
titulo. 

Dugang ni Nanay Letty, "ang 
SPLIT makaguba sang paghiliusa 
sa organisasyon sang mangungu- 
ma. Kon indibidwal na ang titulo, 
indi na mabudlay sa mga naga- 
hari nga sahi kag sa mga agalon 
may duta nga matiplang ang mga 
ARB sa pagbaligya ukon pagpa- 
ariendo sang ila duta." 

Amo man ang kabalaka ni 
Delia sa nasambit nga syudad nga 
kon mag-loan siya sa bangko 

Oil palm, bangungot sang mga mangunguma 


ANG PAGLAGAS SANG “PER- 
MANENTE NGA kalinong kag 
sustenable nga kauswagan sa hil- 
way na sa insurhensya nga mga 
erya sa idalum sang rehimen US- 
Marcos nagatago sang madulom 
nga reyalidad-paghatag dalan 
para makaugat ang makahalalit 
nga neoliberal nga mga proyekto. 
Saksi ang isla sang Negros sa 
tuman ka klaro nga kahalitan nga 
matuga indi lang sa kinaiyahan 
apang labaw sa tanan sa iya 
pumuluyo, ila mga pangabuhian, 
kag ila mga puluy-an. 

Ang oil palm isa ka pang-eks- 
port nga tanum nga nagasabat 
lang sa kinahanglanon sang du- 
muluong nga mga imperyalista 
kag ila ido-ido nga kumprador- 
agalon mayduta. Sa kadutaan sang 
Candoni, Negros Occidental, may 
nagahana nga banggianay sang 
interes kag plano nga mahimo 
nga mag-igo sa bug-os nga isla. 
Ang malaparon nga pagpananum 
sang oil palm nga ginapadayaw 
nga tigdala sang kauswagan, 
nagaunod sang mas daku nga 
katalagman sang pagpang-agaw 
sang kadutaan, pagkadula sang 
pangabuhian kag pagkawasak 


sang kinaiyahan. 

Nagligad nga tuig, ang gina- 
panag-iyahan sang Consunji nga 
DMCI Corporation kakunsabo ang 
Department of Environment and 
Natural Resources (DENR) plano 
nga kambyuhon ang 6,000 ka 
ektarya nga kadutaan sa kabu- 
kiran padulong sa plantasyon 
sang oil palm. Ginasigahum ini 
nga magalawig sa 50 ka tuig (sa 
inisyal 25 ka tuig kag pwede nga 
madugangan liwat sang 25 naman 
ka tuig). Pila ka mga pamilya ang 
nagpahayag na sang ila pag- 
pamatuk sa sini nga proyekto, 
tungod makatuga ini sang ka- 
halitan sa ila palangabuhian kag 
kadutaan. 

Ang konsehal sang LGU sa 
Candoni kag tsirman sang ko- 
mite sa environment nga si Dem- 
ber Catipunan pasulit-sulit nga 
nagangasal sang reaksyunaryo 
nga propaganda nga ang mga 
pamilya “segurado nga makaang- 
kon sang trabaho kag relokasyon,” 
kag ginatabonan niya ang kama- 
tuoran nga ang proyekto maga- 
tuga sang pagpang-agaw sang 
kadutaan kag magatulod sang 
ebakwasyon sang mga mangu- 


nguma kag tumandok. 

Ang plantasyon sang oil palm 
mangin panugod sang tuman ka 
makatalagam nga pagkambyo 
sang mga kadutaan (land-use 
conversion) sa kabukiran, pag- 
pang-agaw sang kadutaan, kag 
pagbag-o sang gamit sang ka- 
dutaan nga mga lasangon nga 
masami gina-okupar sang mga 
mangunguma. Ang industriya sang 
oil palm pareho sang Agumil 
Company sa Palawan kag North 
Cotabato Oil Corporation sa 
Mindanao nakahalit sa mga 
mangunguma kag mga Tuman- 
dok, tungod wala sila ginapa- 
hanugutan nga mag “inter-crop” 
(bal-ot bal-ot nga pagtanum) 
para sa ila pangkonsumo kag sa 
esensya nahigot sa pyudal kag 
mal-apyudal nga dagway sang 
pagpanghimulos. 

Makatuga ini sang malala nga 
pagdagsa sang mga reaksyonaryo 
nga mga tropa sa lugar. Ang 
mga neoliberal nga mga proyekto 
kabulig ang Barangay Develop- 
ment Program sang NTF-Elcac 
nagatiplang agud itanyag sang 

gamit ang iya indibidwal nga titulo bilang kolateral, 
hapos lang nga makuha sa bangko ang iya duta 
kon indi makabayad sa iya utang. Makadugang 
ini sa iya problema ilabi na nga may mga 
kabataan siya nga naga-eskwela kag ang pag- 
panguma amo ang ila pangabuhian. 

Wala man ginakalipay ni Manong Fausto ang 
SPLIT program bangud nangin biktima siya kag 
ang ila komunidad sa pagpamahug kag pagpang- 
haras sang militar agud pilit nga makumbinse 
nga magsulod sa sini nga proyekto. Suno niya, 
"wala man nagbisita sa amon ang DAR. Mismo 
ang militar ang gingamit para piliton kami nga 
magpasugot na lang sa SPLIT." 

Para sa ila nga mga ARB kag sa iban pa nga 
mga mangunguma, indi ang SPLIT program ang 
epektibo nga makabulig sa ila kundi ang libre nga 
pagpanagtag sang kadutaan kag komprehensibo 
nga suportang agrikultural. 


"Oil Palm..." halin sa pahina 6 


komunidad ang ila kaugalingon nga mga resorsa 
sa interes sang dumuluong nga mga negosyo. 

Ang mga plantasyon sang pananum pang- 
eksport, pareho sang mga plantasyon sang tubo sa 
isla sang Negros, amo ang ginhalinan sang mga 
krimen pang-ekonomiya kag tawhanon. Diri nag- 
luntad ang mga nagkalain-lain nga mga porma 
sang mala-pyudal nga pagpanghimulos. 

Isa pa gid ka kinaiya sang sini nga “agribusiness 
venture” amo ang propaganda sang “reporestasyon.” 
Apang ang isla sang Negros saksi sa sini nga 
pagpaniplang halimbawa ang National Greening 
Program (NGP) sang DENR nga nagapatanum 
lang sang mga pang-eksport nga kahoy pareho 
sang manggium, gemilina kag mahogany. Sa ulihi, 
ang ini nga mga erya target para minahon. Sa 
hambalanon sang oil palm, indi ini para sa re- 
porestasyon. 

Ang plantasyon sang oil palm isa ka bangu- 
ngot nga pagaatubangon sang mga mangunguma 
indi lang sa Candoni kundi sa iban pa nga bahin 
sang isla. Ini nga neoliberal nga proyekto maga- 
tuga sang tuman nga kagutom kag kapigaduhon 
nga magasindi sang kapagsik para sa rebolusyo- 
naryo nga pagbag-o. Ang paghimakas indi lang 
batok sa plantasyon sang oil palm, isa ini ka du- 
lulungan nga kampanya kontra-imperyalista, 
kontra-pyudal kag kontra-pasista nga magalanog 
sa bug-os nga isla sang Negros. fP 


Solusyon sa madamo 
ni Ka Kat 


Subong 
Madamo na "syon" 
sa mga proklamasyon 
para daw 
sa rehabilitasyon 


sa pigado nga populasyon 


Ang humay may taripikasyon 
kag tubo nga importasyon 
para daw sa proteksyon 
sa mangunguma kag mamumugon 
pero sa gihapon, 
adlaw-adlaw gakonsumisyon 


Tubi kag kuryente, 
Bulong kag bisan ang twisyon 
Presyo nga gataas 
Makataas man sa altapresyon 
lupod pa ang sa dyip 


nga modernisasyon 


Baybay may reklamasyon 
para damo daw magbakasyon 
Pero ang maligsan 
Wala tadlong nga relokasyon 
Pangabuhian madula 
Sa ngalan sa turismo kag atraksyon 


Dugangan pa sa mina 
Kwari, dam kag mga plantasyon 
Ang lasang mahalitan 
Magkadegradasyon 
Pero bahala na daw nga mulala ang polusyon 
Basta may bulawan nga makutkot 
Sa duta nga gin-ilog sa dumuluong 
kay dako bulig pag eleksyon 

Pagkutkot sang minahan sa kabukiran, pagkutkot 


sang lulubngan sang mga Negrosanon 


GALATASAN SANG DUMULUONG 
NGA KAPITALISTANG kumpan- 
ya ang mga malakolonyal kag 
malapyudal nga pungsod pareho 
sang Pilipinas. Nahigot ini sa 
mapiguson kag mahimuslanon 
nga mga laye pang-ekonomiya 
kag pampulitika nga labi nga 
nagapaantus sa kabuhi sang 
pumuluyong Pilipino. Nabutang 
sa bibi sang kamatayon ang pa- 
langabuhian sang pumuluyo (mga 
mangunguma kag mamumugon 
sa uma sa kabukiran) samtang 
nagahugakom sang nagalagting 
nga binilyon nga ganansya ang 
mga dalagku nga komprador 
burgesya-agalon mayduta sa mga 
neoliberal nga proyekto kaangay 
sang operasyon sang mina nga 
nagasuyop sang manggad sang 
kadutaan sa pungsod. 


Isa ang isla sang Negros sa 
ginbugayan sang bugana nga 
dunang manggad kag matambok 
nga kadutaan. Ang kabukiran ang 
nangin sandigan sang pumuluyo 
sa ila palangabuhian agud nga 
masabat ang kinahanglanon nga 
mabuhi. Apang, nangin tublag sa 
ila pagpangabuhi ang pagsulod 
sang dalagko nga dumuluong nga 
kumpanya sang mina pareho sang 
Midan Corporation nga target 
kutkoton ang kabukiran sang mga 
barangay sang San Francisco, 
Milagrosa, Fatima, San Pedro, 
tanan sang Sta. Catalina, Negros 
Oriental kag iban pa nga mga 
barangay sa dulunan sang mga 
banwa sang Santa Catalina, Siaton 
kag Valencia, Negros Oriental. 

Target sang Midan Corpora- 
tion, isa ka Korean nga kumpan- 


ya nga bungkagon ang 844 
ektarya nga kadutaan. Nagsugod 
ang operasyon sadtong tuig 2022 
paagi sa ginauyatan nga permit 
sang proyekto nga gin-aproba- 
han sang Mines and Geosciences 
Bureau (MGB) sang Department 
of Environment and Natural 
Resources (DENR) sadto pang tuig 
2018. Apang nahibaluan nga wala 
ini sang permit halin sa gubyer- 
no prubinsyal kag lokal nga 
pamunuan kag wala sang may 
gintigayon nga konsultasyon sa 
publiko. 

Nagapanguna nga palangit- 
an-an sang mga mangunguma 
sa lugar ang produkto gikan sa 
pananom nga lubi, mais, humay, 
saging kag luy-a nga ginaka- 

Nga puno man sang korapsyon 

Pabaskugon ang organisasyon 


Kag ang kolektibo nga aksyon 


Kag militarisasyon 
Para masiguro 


Nga indi mapunggan 

hangaw-an nga pagakutkuton sang 
dalagko nga ekwipo sang kum- 
panyang mina kabaylo sang bu- 
lawan, silver, copper kag iban pa 
nga minerales para pang-eksport. 

Tungod sa kahangawa sang 
pumuluyo sa kahalitan nga matuga 
sang dako nga eksplorasyon sang 
kumpanya, nagpatigayon sang 
kolektibo nga pagtinguha ang mga 
residente paagi sa paglunsar 
sang mga rali protesta upod ang 
mga upisyal sa munisipyo kag 
barangay sang Santa Catalina 
sadto lang Abril 12 sini nga tuig, 
batuk sa naga-padayon nga eks- 
plorasyon sini sa Sityo Tarug, 
Brgy. San Francisco sa amo nga 
banwa. Antes pa sini, naghimo 
sang joint resolution ang mga 
pumuluyo sa pila ka lugar nga 
nasakop sa erya nga pagaminahon 
para ipanawagan ang hinanali nga 
pagpauntat sang eksplorasyon 
sang mina antes pa mangin full- 
scale (lubos) ang operasyon nga 
makahalit sa pumuluyo kag kina- 
iyahan. Matandaan nga gindek- 
larar na sang konseho sa muni- 
sipyo ang Sityo Tarug bilang lugar 
para sa eko-turismo. Natumod 
man ini bilang watershed area nga 


may bugana nga biodiversity, 
busay, kag sistema sang kweba, 
kag puluy-an sang linibo ka fruit 
kag vampire bats. 

Pareho na lang kay Tatay 
Pedro, isa ka mangunguma sa 
lugar, may asawa kag tatlo ka 
mga kabataan, nga nagakabalaka 
sa kahalitan sang mina sa iya 
palangabuhian. Nagatanom si 
Tatay Pedro bilang isa ka ag- 
sador nga wala sang nagaka-igo 
nga kita tungod sa indi maka- 
tarunganon nga bahinay (inapat 
ang bahinay) amo nga napilitan 
nga magsulod bilang part-time 
nga tigbantay sa minahan para 
makadugang sa panggasto sa 
kinahanglanon. Apang sa dalayon, 
nakita ni Tatay nga amat-amat 
nagakaapektuhan ang produk- 
syon kag nagakalab-ot bungkag 
ang duta nga ulumhan sang mga 
pumuluyo sa lugar nga magatuga 
sang dislokasyon sang ila pala- 
ngabuhian. Amo nga isa si Tatay 
Pedro sa madamo nga naga- 
pamatuk sa pagpadayon sang 
eksplorasyon sang bulawan para 
sa mga dumuluong samtang gina- 
guba ang bugana nga manggad 
sang duta nga ila puluy-an kag 
palangitan-an. 

Ang kakugmat nga ginaatu- 


bang subong sang mga pumuluyo 
nga apektado sang operasyon 
sang mina sa pipila ka banwa sang 
Negros Oriental ang nangin ba- 
ngungot naman sang pumuluyo 
nga anay mga biktima sang mina 
sa sur nga bahin sang Negros 
Occidental. Madumduman nga 
kabahin ang mga barangay sang 
Manlucahoc, Camindangan kag 
Nabulao sa Sipalay City, Brgy. 
Damutan, Hinobaan kag Brgy. 
Gatuslao, Candoni, nga ginpang- 
kutkot sang mga dalagko nga 
kumpanya sang mina. Padayon 
nga nagamurto sa pumuluyo ang 
halit sang Lepanto Mining, Colet 
Mining, Selenga Mining kag Philex 
Mining. Nangin pangmalawigon 
ang epekto sini sa ila palanga- 
buhian kag kinaiyahan pareho 
na lang sang pagkatiphag sang 
duta nga ila ulumhan kag pag- 
ligid sang bato pakadto sa ila 
mga pananom, indi na magamit 
ang mga bubon kag tuburan nga 
sang una ginakuhaan sang tubig 
nga ilimnan tungod sang mga 
ginagamit nga kemikal, pagka- 
patay sang nanari-sari nga sahi 
sang kahoy, pananom kag ka- 
sapatan nga nagakabuhi sa duta 

Ang kamatuoran sa likod sang reklamasyon: 


pagdingot sa kabuhi kag mga pangabuhian 


“INFORMAL SETTLERS UKON ANG MAS naga- 
pakanubo nga termino nga “iskwater” ang masami 
nga ginagamit sang reaksyonaryong gobyerno 
agud ilaragway ang mga komunidad sang pigado 
nga naga-istar sa syudad. Apang, sin-o ang 
matuod nga nagapanghalit sa kadutaan kag 
nagatabog sa mga pumuluyo nga tumandok sa 
kasyudaran? Gani, ang mga dumuluong nga kom- 
paniya kag ila mga lokal nga kasosyo amo ang 
matuod nga iskwater. 

Amo ini ang nagakatabo sa isla sang Negros 
kon sa diin ang mga pribado nga kompaniya nga 
ginapanag-iyahan sang mga dalagku nga kom- 
prador kag mga burukrata gin-atake ang mga 
imol nga taga-syudad kag mga komunidad nga 
malapit sa baybay. Sa likod sang daan nga prom- 
isa sang “kauswagan” kag “mga ekonomiko nga 
oportunidad,” gindalasa sang mga dalagku nga 
negosyo ang kabuhi kag palangabuhian sang 
linibo ka mga pamilya para ipatuman ang 
proyekto sang reklamasyon nga sa dalayon patin- 
dogan sang mga edipisyo, sentro sang komersyo, 
pantalan kag iban pa sandig sa polisiya sang neo- 
liberalismo. 

Sa mga barangay sang Pahanocoy kag Banago sa 
syudad sang Bacolod, tinutuyo sang mga proyekto 


nga ginaduso nila Jerry Sy kag Engr. Andre 
Taculod ang reklamasyon sang duta kag pag-es- 
tablisar sang mga negosyo. Tuyo ni Sy nga mag- 
patindog sang pipila ka mga mall, mga pantalan, 
shipyard kag iban pa nga mga establisimento. 
Pero, ini nga mga proyekto makaapekto sa indi 
magnubo sa 10,000 ka mga indibidwal nga 
nagapuyo sa amo nga lugar. 

Samtang, ang Brgy. Tinago sa Dumaguete 
City gusto nga himuon ni Mayor Remulla nga isa 
ka stadium nga may swimming pool nga pareho 
sang ginagamit sa Olympics. Nagahandum si Re- 
mulla nga itigayon ang Southeast Asian Games sa 
Dumaguete sa palaabuton. Libo-libo ka mga kaba- 
layan ang nagahana nga i-demolis. Sa pagsugod 
sang reklamasyon, kinahanglan pa iliso sang mga 
mangingisda ang ila mga bangka tungod ginbala- 
bagan na sang lokal nga gobyerno ang alagyan 
para sa reklamasyon. 

Si Nong Jasper, isa ka mangingisda sa Banago, 
wala sang regular nga kita bangud nagadepende 
ang pangisda sa panahon. Sa masami, indi kaigo 
ang iya nga kinitaan nga P300 sa isa ka adlaw 
para sa sandigan nga panginahanglan sang iya 

man ukon malapit sa suba kag 
pagkalamatay man sang mga isda. 
Kabahin man sa nagahatag sang 
kahangawa amo ang pagtapik 
sang sakit sa panit tuga sang 
mga higko sang minahan nga 
nagahilo sa tubig sang suba nga 
nagaapekto sa mga residente sang 
mga barangay sang Mambarato, 
Cabadiangan kag Manlucahoc, 
sakop sang Sipalay City. 

Nangin katalagman sa kabuhi 
sang pumuluyo ang paglilitik sang 
duta nga tuga sang minahan nga 
tubtob subong palaligban nila tu- 
ngod wala ginahatagan solusyon 
sang lokal nga pagdumalahan sang 
syudad kag wala nagapasilabot 


ang dalagko nga kumpanya sa 
kahalitan nga ila ginpapanubli 
sa pumuluyo. 

Samtang nagapadayon ang 
pagsangkad sang gahum pang- 
ekonomiya kag pampulitika sang 
nagahari nga sahi kahimbon ang 
mga bayaran nga burukrata kag 
pwersang militar, pagalauman 
sang pumuluyo ang pagkaubos 
sang dunang manggad sang pung- 
sod. Nagadako ang ganar sang 
mga dumuluong kapitalista sa 
baylo sang kahalitan kag katalag- 
man sa kabuhi kag palangabuhi- 
an sang pumuluyo. Sa malawig 
nga inagihan sang isla sang 
Negros sa pagpanghugakom sang 
dunang manggad kag pagpang- 
agaw sang duta, makahulusga ang 


kusog sang pumuluyo sa pagpa- 
ngatubang sini. 

Mahinungdanon sa sini nga 
higayon ang pagduso sang masa 
sang makatarunganon nga pag- 
himakas para sa pag-angkon sang 
dutang palangabuhian, makitaw- 
hanon nga kundisyon sa pag- 
trabaho, kabuhi nga hilway sa mga 
katalagman tuga sang makaha- 
lalit nga mga operasyon sang mina 
kag pagpauntat sang pasismo kag 
terorismo sang estado sa mga 
pumuluyo sa kabukiran man ukon 
kasyudaran. Bugtong nga kusog 
sang pumuluyo kadungan sa pa- 
dayon nga pagsulong sang ar- 
madong rebolusyon ang solusyon 
sa nagasingki nga pagpamigos kag 
pagpanghimulos sa pumuluyo. fP 

pamilya diin may tatlo ka mga 
kabataan nga nagaeskwela. 

Kaanggid man ang sitwasyon 
ni Manang Myrna nga isa ka 
sidewalk vendor kag gaistar sa 
Pahanocoy sa sulod sang lima na 
ka tuig. Pinakamaayo na nga 
adlaw kon makaganar siya sang 
P200 sa pagbaligya sang isda sa 
higad sang dalan. Apang ang iya 
kinitaan indi makasarang para 
makabakal sang pagkaon para 
sa iya nga pamilya, amo nga 
gakapilitan man nga mangutang 
para mabuhi. 

Si Mercy, halin sa Barangay 
Tinago, isa ka kontraktwal nga 
empleyado sang gobyerno. Gina- 
pasigo niya sa adlaw-adlaw nga 
galastuhan ang P10,000 nga gin- 
tipon nga minimum niya nga 
sweldo kag kita sang iya bana 
bilang lubos panahon nga mangi- 
ngisda kada bulan. Nagakaubos 
lang ini pagkatapos magbayad 
sang mga yutilidad kaangay sang 
tubig kag kuryente, kag mag- 
bakal sang mga kinahanglan nila 
sa adlaw-adlaw. 

Puno sang kahangawa ang 
mga lokal nga residente sa kon 
paano ginapanami sang lokal nga 


gobyerno ang proyekto sang rek- 
lamasyon nga makaapekto sa 
pumuluyo. Kon matigayon ang ini 
nga mga proyekto sa mga syudad 
sang Bacolod kag Dumaguete, 
ang mga pareho ni Jasper, Myrna, 
Mercy kag linibo pa nga mga 
pumuluyo ang madulaan sang 
obra tungod ginguba ang sobra 
dekada na nga tuburan sang ila 
nga pangabuhian. 

Dugang pa, ang ini nga mga 
proyekto nagtuga sang alarma sa 
mga environmental group bangud 
sa kadako sang halit sini sa mga 
tanom kag sapat sa kadagatan. 
Ang “Smart City,” isa pa ka 
proyekto sa Dumaguete nga gin- 
proponer sang EM Cuerpo Inc. 
nga may kadakuon nga 174 ka 
ektarya ang magatuga sang lubos 
nga kahalitan sa mga korals, ka- 
tunggan kag apat ka marine 
protected areas. 

Komon sini nga mga proyekto 
amo ang wala sang pormal nga 
proseso sang pangpubliko nga 
konsultasyon kag pagkatampad 
sa pumuluyo, nagapadasig ini sa 
pagpatuman sang interes sang 
mga negosyante. Masami nga 
nagapabaya kag kahimbon sang 
mga dalagku nga kompaniya ang 
mga institusyon sang gobyerno 


kaangay sang DENR kag mga 
LGU. Sikreto sila nga nagabulsa 
sang gan-it kag nagahimo sang 
iban pa nga mga korap nga iskema 
agud ipasiguro nga ang ini nga 
mga proyekto indi mabalabagan 
sang pagpamatok sang pumuluyo. 

Apang, ang mga pumuluyo 
sang Brgy. Banago kag Pahanocoy 
sa Bacolod kag Brgy. Tinago sa 
Dumaguete upod sa kadam-an may 
hiliusa nga panawagan: “Pama- 
tukan ang neoliberalisasyon!,” 
“Indi magpasugot sa reklamas- 
yon!” kag “Amligan ang aton 
dunang manggad!” Ang mga orga- 
nisasyon sang pumuluyo kaangay 
sa No to 174 alliance, Save Tinago 
Alliance kag Bacolod Against 
Reclamation Movement nagtipon 
sang mga imol nga taga-syudad, 
mga tawong simbahan sa nag- 
kalain-lain nga kongregasyon, 
mga siyentista, mga tigpangapin 
sa kinaiyahan kag tawhanon nga 
kinamatarung, mga estudyante, 
mga abogado kag iban pa nga 
mga propesyunal agud maghili- 
usa kag manawagan sa pag- 
pamatok sa reklamasyon kag sa 
neoliberal nga agresyon nga 


nagadala sang peligro sa mga 
komunidad sa baybay kag sa 


kinaiyahan. fP 


.e.e..e..e..e..o..o..o..o..o..e.....................c. 


Sa tunga sang enggrande 
nga panglantawan amo ang 
matingkad nga reyalidad: ma- 
abandona ang interes sang linibo 
ka mga drayber sang dyip, imol 
nga taga-syudad, mangingisda, 
kag malapad nga sandigan nga 
masa sa wala untat nga pagtingu- 
ha sang "kauswagan" nga na- 
kadisenyo para sa dumuluong nga 
panggpital, dalagku nga kompra- 
dor burgesya kag mga agalon- 
mayduta. 

Sa mata sang neoliberalismo, 
ang mga sandigan nga serbisyo 
sang pumuluyo gintugyan sa mga 
kamot sang mga dalagku nga 
negosyante. Sa Bacolod City, 
ginpadasig ni Albee Benitez ang 
pagpribatisa sang mga yabe nga 
serbisyo-athag ini sa gulpi nga 
pag-endorso sang isa ka Joint 
Venture Agreement (JVA) sa 
tunga sang Central Negros Elec- 
tric Cooperative Inc. (CENECO) 
kag sa ginpanag-iyahan ni Razon 
nga MORE Power sadtong Hulyo 
3, 2023, 

Ini nga desisyon nagtuga sang 
kaakig kag mga protesta sang mga 


Peke nga kauswagan sa 
"Super City" 


DETERMINADO ANG NEGOSYANTE KAG MAYOR 
sang Bacolod City nga si Albee Benitez sa iya nga 
ambisyon nga pagahimuon ang Bacolod City nga 
"Super City," isa ka tikang nga dugang maglubong 
sa syudad sa sulod sa balayon sang agresibo nga 
neoliberal nga polisiya. 

Sang nagligad tuig, nangin malahalon ang papel 
sa sini nga naratibo ang deklarasyon sang Bacolod 
City bilang "insurgency-free" paagi sa Regional 
Joint Peace and Security Coordinating Council 
(RJPSCC)-Western Visayas. Ini nga pahayag daw 
estratehikal nga nagaangtanay sa ila mga pagtinguha 
nga magahimo sang ilusyon sa isa ka "malinong" 
nga syudad, sa katuyoan nga makaganyat sang 


konsumidor. Tungod sa desperas- 
yon nga makamol ang daku nga 
ganansya kon yara na sa iya kamot 
ang kontrol sa serbisyo sang kur- 
yente, ginmaniobra sang MORE 
Power ang plebisito kag botohay. 

Sa subong, gin-aprubahan sa 
Senado ang hagna nga magapa- 
hanugot sa prangkisa sang Negros 
Electric and Power Corporation 
(NEPC), nga amo ang joint ven- 
ture sa tunga sang MORE Power 
kag CENECO. Ginalauman nga kon 
matigayon ang amo nga pribati- 
sasyon, nagahana ang pagpangka- 
kas sang 420 ka mga mamu- 
mugon. Kapareho ini sa natabo 
nagligad sa Bacolod City Water 
District (BACIWA) nga nagresul- 
ta sang indi makatarunganon 
nga pagpahalin sang 57 ka mga 
empleyado. 

Lapit apat na ka tuig matapos 
nga gin-uyatan sang mga Villar 
ang pagkontrol sang BACIWA 
paagi sa Prime Water. Ang mga 
kunsumidor nagpabilin nga indi 
kontento bangud sa pabalik-balik 
nga mga isyu kaangay sang ma- 
higko nga tubig kag indi maayo 


dalagku nga pamuhunan. 


nga kalidad sang serbisyo. Dugang 
pa, bisan nga may desisyon na 
sang Civil Service Commission 
(CSC) Region 6 nga nagpabor 
sang pagpabalik sa obra sang 
mga ginpahalin nga mga em- 
pleyado, wala gid ginkilala sang 
mga Villar ang desisyon. 

Ang pungsodnon nga pagduso 
nga dulaon ang mga tradisyunal 
nga dyip paagi sa pilit nga kon- 
solidasyon sang mga indibidwal 
nga prangkisa nakaapekto sa 
masobra 2,500 ka mga drayber 
sa Bacolod City. Paagi sa City 
Ordinance 966 ukon Local Public 
Transport Route Plan (LPTRP), 
ipatuman ang "isa ka ruta, isa ka 
prangkisa" nga nagahatag pabor 
sa mga korporasyon ukon koope- 
ratiba nga may ikasarang nga 
makapanag-iya sang 15 ukon mas 
sobra pa ka mga yunit sang 
moderno nga dyip. 

Si Bert, 22 ka tuig na nga 
drayber, nagakahadlok sa pa- 
laabuton sang iya pamilya nga 
may katapoan nga lima. Hayskul 

lang ang iya nalab-ot sa pag-eskwela kag indi siya 
kahibalo kon ano ang himuon kon madula na ang 
tradisyunal nga dyip. 

“Maathag na sa akon nga ang pag-uswag nga gi- 
nahambal ni Mayor para lang sa iya mga amigo, indi 
para sa amon nga mga pigado,” siling ni Bert. 

Ang isa pa ka nagapanguna nga programa ni 
Mayor Benitez amo ang Yuhum Village sa Brgy. 8, 
kag mga barangay sang Vista Alegre kag Banago nga 
kabahin sang Pambansang Pabahay para sa Pilipino 
(4PH) nga programa ni Marcos Jr. Ang Yuhum Village 
ginakilala nga isa ka signipikante nga tikang sang 
reaksyonaryo nga gobyerno, nga ginaplanohan nga 
maga-turn over sang 300 ka yunit sang mga balay sa 
sini nga tuig. 

“Anhon ta ina ang pabalay ni Albee kon indi man 
namon masarangan ang bulanan sina. Kulang pa para 
sa amon pagkaon ang ginaganar namon sa matag 
adlaw,” hambal ni Bebot, isa ka manugbaligya sang 
isda kag may lima ka kabataan, nga naghalin sa Brgy. 
Banago. Ang inisyal nga survey sang local govern- 
ment unit (LGU) para sa proyekto sang pabalay 
nagtalana sang binulan nga renta nga P2,500 kada yunit. 

Isa ang balay ni Bebot sa 22 ka mga panimalay 
nga una nga madislokar sa nagahilapit nga proyekto 
sang reklamasyon sa higad baybay sang Brgy. Banago 
nga nagasakop sang linibo ka ektarya, nga ginaplano- 
han nga idebelop bilang internasyunal nga pantalan 
kag mga sentro sang negosyo. Ang bana ni Bebot ang 
isa sa masobra 2,000 ka mga mangingisda nga madu- 
laan sang palangabuhian. 

Gani, dapat pat-inan nga ang handum ni Mayor 
Albee nga "Super City" promisa nga ginhambal sang 
isa ka burukrata kapitalista nga naghalin sa pamilya 
nga nagmanggaranon paagi sa kroniyismo ni Marcos. 
Sa kamatuoran, ang iya handum nagaunod sang 
pagsakripisyo sang syudad kag iya pumuluyo sa altar 
sang korporasyon nga pagkasakon. 

Kag kon ang malapad nga masa magapamatuk sa 
sini nga mga polisiya, ang mga pinsador sang reak- 
syonaryo nga gobyerno magaakusar sa ila nga 
nagapamatuk sa "kauswagan." Apang wala sang 
matuod nga kauswagon sa idalum sang subong nga 
ginaluntaran naton nga mala-kolonyal kag malapyudal 
nga sosyedad. Ini nga kamatuoran nagapakita sang 
dinalian kag kahustohon sang aton panawagan para 
sa pungsodnon nga industriyalisasyon. Ang matuod 
nga kauswagan maangkon lamang kon ang masang 
anakbalhas, imbes nga ang mga dumuluong nga kor- 
porasyon kag ila mga lokal nga komprador, amo ang 
magadumala kon paano gamiton ang mga resorsa agud 
magsabat sa mga kinahanglanon sang pumuluyo. fP 


....e.,.e....e.e.c..,.e.,.....e.e..e..e....e..e......... 


Neoliberalismo: 
kontrata nga 
magapatay sa tawo! 


ni Ka Haraya 


Isa ka higayon, 

siya ang nagmadinalag-on 

naglibot, nanglugayawon 

sa luwas sang pungsod 

naglingaw-lingaw, nagbakasyon 

negosyo gali ang matuod nga intensyon 
gintanyag ang matahum nga lalantawon, 
bukas nga merkado para sa dumuluong, 
mga pinoy para sa barato nga kusog- 
pamugon, 

malapad nga duta para sa pangapital nga 
handum 

proyektong imprastraktura, reklamasyon, 


ekoturismo, mina kag plantasyon, 


Padayaw niya, 

madamo siya sang nakuha nga imbestor 
magapasulod sang madamo nga proyekto 
magapasanyog kuno sa palangabuhian 
sang tawo 

kag pagpauswag sang pang-gubyerno, 
apang ilusyon lang ang pahamot nga mga 
tinaga 

laye pang-ekonomya kag pampulitika 
ligwa nga ginpauyatan sa kapitalista, 


Nagtililipon ang mga uhaw sa ganansya 
nagapirma sang mga kasugtanan kag 
kontrata 

nagahigot sa pungsod sa agalon nga 
imperyalista 

pautang gali ang kuno ayuda 
pagpasulod sang negosyo, 

produkto man ukon pinansya 
pagabawi-on sa pagsuyop sang binilyon 
nga kita 

gikan sa aton manggaran nga kadagatan, 

suba ukon duta, 

mayor nga kuluhaan sang produktong agrikultura 
gikan sa barato kag hilaw ginamanupaktura 
padulong sa mahal kag human na nga produkto 
ang pungsod nagserbe nga ila talambakan nga 


merkado: 


Bukas palad sa dumuluong nga pautang, 

sa idalom sang neoliberalismo nga patakaran 
manggad sang pungsod pagusto nga ginakup-an 
pumuluyong Pilipino naga-antus, ginapigos, 
tungod sa kasugtanan nga sa aton nag-gapos 
pagpang-ulipon ang naaguman 

gina-agaw ang duta nga aton palangabuhian, 
ginapalayas sa dutang puluy-an, 

gutom kag kapigaduhon ang aton nadangatan 
mangunguma sang pungsod sa duta gindingutan 
agud hawanan ang dalan 

para sa mga dambuhala nga ekwipo sang minahan 
kag pribado nga proyekto nga ila ginapadihotan 
apang ang katalagman kag kalamidad sang 
kinaiyahan 


pumuluyo sa lugar amo ang maperwisyohan, 


Nagapanguna nga pampublikong kinahanglanon 
ginahingabot sang pribado nga korporasyon 

agud nga sigpoton kutob sa mahugakom 

pagusto sa pagpasaka sang presyo 

nga indi na kontrolado sang gubyerno 
pampubliko nga serbisyo 

nahimo na nga negosyo 

Kasubong sang tubig kag kuryente 

nga target sang JVA, 

sa kubay sang dalagku nga burgesya kag burukarata 
60 porsyento nga bahin sa kita, 

sila ang gapanag-iya, 


Pati ang transportasyon 

tuyo nga sudlon sang dalagko nga korporasyon 
prangkisa sang drayber kag opereytor 

pwersahan nga konsolidahon 

tradisyunal nga dyip nga hari sang dalanon 
pagabuslan sang Furo-4 nagabili sang kapin 2 ka 


milyon 
sa pagparada sang makidumuluong nga programa 
modernisasyon nga magapatay sa ila mga pamilya: 


dagway sini ang sektor sang komunikasyon 

sa diin madugay na nga napaidalom 

sa balayon sang pribatisasyon 

indi malayo nga pati ospital kag eskwelahan 
amat-amat nga maagaw sang sakon nga 
pagdumalahan 

pagdula sang libre nga balayran 

para mga pobre nga pumuluyo nga wala sang 
ikasarang 


serbisyo sa pumuluyo himuon nga galatasan, 


Neoliberalisasyon, 

dagway sang kontra-pumuluyo nga solusyon 

tikang sang nagabulos-bulos nga administrasyon 
nagapalala sa kagaruk sang nagahari nga pundasyon 
sang agalon mayduta kag dalagku kumprador burgesya 
pagahusgaran sang nagahimakas nga masa 
magadala sang handum sang demokratiko nga pwersa 
wasakon ang malapyudal kag malakolonyal nga 
sistema 

kadungan sa pag-angkon sang matuod nga kalinong, 
kahilwayan kag demokrasya! AF 


